open-index/open-wikipedia-markdown huggingface dataset:
Everest (homónimos)

**Everest** refírese normalmente ao **monte Everest**, a montaña máis alta sobre o nivel do mar, situada no Himalaia, pero tamén pode referirse a:

* **George Everest** (1790-1866), xeógrafo e topógrafo galés, que deu nome ao Monte Everest.
* O **Campo Base do Everest**, dous campos bases, cada un en lados opostos do Monte Everest.
* A **Editorial Everest**, leonesa, con máis de 50 anos de historia, extinta en 2015.
* **Club Deportivo Everest**, equipo de fútbol de Guayaquil.
* ***Everest***, filme de 2015 que narra a traxedia ocorrida en 1996 na que oito persoas finaron nun ascenso.
Casaqueimada

O topónimo **Casaqueimada** ou **Casa Queimada** pode referirse a:

;En Galiza
***Casaqueimada**, lugar da parroquia de Loiba, no concello de Ortigueira;
***A Casaqueimada**, lugar da parroquia de Mandaio, no concello de Oza-Cesuras;
***A Casa Queimada**, lugar da parroquia de Lesón, no concello da Pobra do Caramiñal.

## Véxase tamén
### Outros artigos
Jim Sturgess

**James Anthony** "**Jim**" **Sturgess**, nado en Londres o 16 de maio de 1978 é un actor e cantante inglés. O seu primeiro gran papel foi no musical romántico *Across the Universe* (2007). No 2008, interpretou o papel de Ben Campbell en *21*. No 2009, interpretou a Gavin Kossef no drama *Crossing Over*, xunto con Harrison Ford, Ray Liotta e Ashley Judd. No 2010, Sturgess protagonizou o filme *The Way Back*, dirixido por Peter Weir. Sturgess coprotagonizou o filme de ciencia ficción épico *O atlas das nubes*, que se estreou en outubro de 2012.

## Filmografía 
## Notas 
## Véxase tamén 
### Ligazóns externas 
* Páxina oficial 
*
Hear It Is

***Hear It Is*** é o álbum de estrea da banda estadounidense de rock alternativo The Flaming Lips, publicado o 21 de xaneiro de 1986 a través do selo Restless Records. Este disco marca a estrea de Wayne Coyne nas voces, tras a marcha do seu irmán Mark en 1985 para casar.

Está incluído no primeiro disco do recompilatorio *Finally the Punk Rockers Are Taking Acid*, correspondendo cos cortes 6-15. Está versión omite o tema "Summertime Blues".

Unha das primeiras versións en CD do selo Pink Dust incluía o tema extra "Summertime Blues" ademais do EP *The Flaming Lips* na súa totalidade.

## Listaxe de cancións 
*Todos os temas escritos por The Flaming Lips, agás onde se indique.

## Notas
Lingua tupí

O **tupí antigo** ou **tupí clásico** é unha lingua da familia tupí que foi falada polos nativos tupís do Brasil, maioritariamente os que vivían preto do mar. Pertence á familia tupí–guaraní, e ten unha historia escrita que abrangue os séculos XVI, XVII e XVIII. No período colonial o tupí foi empregado como lingua franca polos europeos así como polos amerindios e tivo uso literario, mais foi posteriormente suprimido até a extinción, deixando só unha lingua moderna descendente cun significativo número de falantes, o nheengatu.

Os nomes *tupí antigo* ou *tupí clásico* son termos empregados polos estudosos modernos, mais os falantes nativos chamárono *ñeengatú* "a lingua boa", *ñeendyba* "lingua común", *abáñeenga* "lingua humana", ou "lingua xeral" e "lingua brasileira".

## Notas
Oh My Gawd!!!

***Oh My Gawd!!!***, tamén coñecido como ***Oh My Gawd!!!...The Flaming Lips***, é o segundo álbum da banda estadounidense de rock alternativo The Flaming Lips, publicado o 6 de xaneiro de 1987 a través do selo Restless Records.

## Listaxe de cancións 
* O primeiro tema comeza coa frase "Take this, brother. May it serve you well," do tema de The Beatles "Revolution 9".
* O derradeiro tema remata cun bucle da frase "turn off your mind, relax..." sampleada da canción de The Beatles "Tomorrow Never Knows".

## Notas
Golfo de Maine

O **golfo de Maine** (en , en ) é un gran golfo do océano Atlántico na costa leste de América do norte. Está limitada por Cabo Cod na punta oriental de Massachusetts no suroeste e pola Illa Cabo Sable no extremo sur de Nova Escocia no nordés. O golfo inclúe a liña completa de costas dos estados dos Estados Unidos de New Hampshire e Maine, así como Massachusetts ao norte de Cabo Cod, e as costas sur e oeste das provincias canadenses de Novo Brunswick e Nova Escocia, respectivamente.

O golfo foi nomeado pola Provincia colonial adxacente de Maine, que probablemente foi nomeada polos primeiros exploradores en recordo da provincia de Maine en Francia. Tamén están incluídos no sistema do Golfo de Maine a baía de Massachusetts, a baía de Penobscot, a baía de Passamaquoddy e a baía de Fundy, onde están as variacións de marea máis altas do planeta.

## Xeografía e hidrografía 
O golfo de Maine é unha depresión aproximadamente rectangular cunha superficie de aproximadamente 93.000 km², pechado ao oeste e norte polo continente norteamericano e comunicándo co océano Atlántico ao sueste. A glaciación da rexión pola capa de xeo Laurentino arrastrou o chan sedimentario lonxe da costa, deixando unha costa predominantemente rochosa e espectacular, que carece das praias de area que se atopan ao sur ao longo da costa leste dos Estados Unidos. Os únicos desenvolvementos costeiros significativos sitúanse nas áreas metropolitanas de Boston, Portsmouth, Portland e Saint John.

As características subacuáticas do fondo mariño esculpidas durante os niveis máis baixos da idade do xeo fan que o golfo sexa un mar semicerrado limitado ao sur e ao leste por bancos submarinos. O Banco Georges, en particular, no seu extremo sur, protexe o golfo da Corrente do Golfo. As augas do Golfo de Maine están máis influenciadas pola Corrente do Labrador, facendo que as augas do golfo sexan moito máis frías e máis ricas en nutrientes que as que se atopan ao sur. Os vales subterráneos na cunca central poden chegar a alcanzar profundidades de 500 m., mentres que as montañas submarinas soben a 266 m. do fondo do mar, case alcanzando a superficie nalgúns lugares ou mesmo superándoa creando illas.

Hai tres concas principais no Golfo de Maine: a Conca de Wilkinson ao oeste, a Conca do Jordan no nordés e a conca Georges no sur, que están illadas entre elas por debaixo dos 200 m. de batimetría.

## Notas 
## Véxase tamén 
### Outros artigos 
* Baía de Fundy
Alessandro Pesenti-Rossi

**Alessandro Pesenti-Rossi**, nado en Bérgamo o 31 de agosto de 1942 é un expiloto de carreiras italiano. Participou en catro Grandes Premios do Campionato do Mundo de Fórmula Un cun Tyrrell privado, debutou o 1 de agosto de 1976. Non anotou ningún punto de campionato, pero logrou terminar todas as carreiras que comezou.

Antes da súa breve estadía na Fórmula Un, Pesenti-Rossi era un vencedor habitual das carreiras de Fórmula 3 italiana, quedando a piques de lograr o título de 1975 cando a última carreira foi cancelada debido á choiva cando a lideraba. Perdeu o título con Luciano Pavesi por un só punto. Tamén participou cun March 742 privado na Fórmula 2 pero só cun éxito moderado, volveu á fórmula dúas en 1977.

## Rexistro de carreiras 
### Resultados completos no Campionato Europeo de Fórmula 2
(clave) (Carreiras en **grosa** indican pole position, carreiras en *itálica* indican volta rápida)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Mbila

A **mbila** (plural *timbila*) é un instrumento musical de percusión, do tipo xilófono, tradicional do pobo chopi de Mozambique.

As timbila, de varias dimensións, poden formar unha orquestra. Fabrícanse con láminas de madeira dunha especie determinada, seleccionada e tratada por mestres musicais, úsanse como caixas de resonancia cascas de froitos silvestres.

A mbila dos chopi foi considerada pola UNESCO, no 2006, Patrimonio Inmaterial da Humanidade.

## Véxase tamén
### Outros artigos
*Pobo chopi
Lingua tupiniquim

O **tupiniquim** ou **tupinaki** é unha lingua indíxena extinta anteriormente falada por membros do pobo tupiniquim nos estados brasileiros de Espírito Santo e Baía. Esta lingua formaba parte da familia tupí-guaraní. A lingua xa non é falada como lingua nativa por ningún membro da etnia que dende hai xeracións. Aínda hai unha poboación de arredor de 1&nbsp;390 tupiniquim, mais a seu idioma ancestral deixou de falarse arredor de 1960, e agora teñen a lingua portuguesa como lingua nai. O tupiniquim comezou a ser ensinado como segunda lingua en aldeas tupiniquim a partir de 2004.

[250px|miniatura|esquerda|A lingua tupiniquim e outras variedades tupís no Brasil no [século XVI.]]

## Notas
Serra de Chiribiquete

A **serra de Chiribiquete** é unha meseta rochosa na rexión amazónica colombiana orixinada a partir do escudo güianés. Co conxunto da Serra de Naquén e a Serra da Macarena, son os sistemas montañosos máis importantes da Amazonia colombiana. No ano 2018, a UNESCO clasificou o parque como Patrimonio da Humanidade.

## Historia 
É considerado punto neurálxico no poboamento de América do Sur, o cal se estabeleceu grazas a varias expedicións antropolóxicas que descubriron nas súas montañas gran cantidade de pictogramas. En máis de 36 abeiros rochosos de diferente tamaño e localización; identificáronse máis de 200.000 debuxos, que conforman o maior achado de pictografías rupestres amazónicas. As máis antigas datan de 19.500 anos antes do presente.

O pobo indíxena Carijona, que habitaba esta rexión, foi decimado durante a febre do caucho, por parte da compañía da Casa Arana situada na Chorrera (departamento do Amazonas). Estase a levar a cabo un proceso de conservación levado a cabo polo ministerio do Ambiente colombiano, por medio do sistema de parques nacionais, o que permitiu crear o Parque Nacional Natural Serra de Chiribiquete. Por mor do conflito colombiano o proceso de colonización chegou a este parque nos últimos anos, polo que o seu ecosistema único no mundo atópase seriamente ameazado polos cultivos de coca e o abandono.

## Localización 
A Serra de Chiribiquete atópase entre os departamentos de Guaviare e Caquetá, na zona amazónica colombiana. Adicionalmente pódese representar a Serra de Chiribiquete en tres rexións: o Macizo Norte, onde se presentan as maiores elevacións (820–840 m); o Macizo Central, con alturas que oscilan entre 350 e 600 m e, finalmente, as chamadas Mesas de Iguaje, cuxas alturas non exceden os 400 m.

## Imaxes da serra 

Parque Nacional Natural Chiribiquete map es.png|Mapa do parque nacional.
Chiribiquete AJ11calabazos.JPG|Petróglifos nas paredes da serra.
Chiribiquete petroglyph 1.jpg|Detalle dos petróglifos (posible equino).
Chiribiquete petroglyph 2.jpg|Detalle dos petróglifos (aborixe).
Chiribiquete petroglyph 3.jpg|Detalle dos petróglifos (posible mamífero).

## Notas 
## Véxase tamén 
### Ligazóns externas 
* Parque Nacional Natural Serra de Chiribiquete
Casalderrey

**Casalderrey** é un apelido galego (castelanizado cun y no canto do i) pode referirse a:

***Manuel Gama Casalderrey**, comerciante e político galego (1896-1950);
***Alejandro Gama Casalderrey**, guerrilleiro antifranquista galego (n. 1899);
***José Luis Peláez Casalderrey**, mestre, enxeñeiro e político galego (1924-2012);
***Daniel Casalderrey**, empresario e político galego (n. 1928);
***Manuel Luis Casalderrey**, químico e profesor galego (n. 1941);
***Fina Casalderrey**, escritora e mestra galega (n. 1951);
***Anxo Casalderrey**, adestrador de fútbol galego (n. 1965).

## Notas
## Véxase tamén
### Outros artigos
*O Casal de Rei
Ingo Hoffmann

**Ingo Hoffmann**, nado o 28 de febreiro de 1953, é un expiloto brasileiro da cidade de São Paulo. Participou en seis Grandes Premios de Fórmula Un, debutou o 25 de xaneiro de 1976. Non anotou ningún punto de campionato.

## Historia 
### Inicios 
Hoffman comezou a súa carreira no Brasil competindo en Fórmula Vee e coche berlinas. Marchou a Inglaterra en 1975 e competiu na Fórmula 3 nun March, antes de pasar a Fórmula 1 en .

### Anos na Fórmula 1 
A carreira de Fórmula Un de Hoffmann viuse obstaculizada polos problemas financeiros do equipo de Fittipaldi, e pilotou o segundo coche do equipo cando realmente o equipo só podía permitirse correr con un. Isto significou que Hoffmann só participou en determinadas carreiras seleccionadas, e, finalmente, o segundo coche foi abandonado por completo. Participou en catro Grandes Premios en , non se clasificou para tres deles e logrou un undécimo lugar, foi o mellor resultado conseguido. En , Hoffman competiu no Gran Premio da Arxentina de 1977 en Bos Aires, e nuevamente no Gran Premio do Brasil de 1977 en Interlagos, onde terminou sétimo, a dúas voltas do gañador. Con todo, esa foi a última carreira de Hoffman na Fórmula 1, xa que retirouse o segundo coche de Fittipaldi.

### Logo da Fórmula Un 
[miniatura|dereita|Hoffmann nun [Chevrolet Opala no Campionato do Brasil de Stock Car, de 1988]]

Co final da súa carreira na Fórmula Un, Hoffmann competiu na Fórmula 2 e no proxecto catro cun Ralt e un March en 1977 e 1978, (que foi o seu último ano en Europa). Tamén competiu en coches deportivos e berlinas tanto en Europa como en Suramérica.
En particular, Ingo Hoffmann gañou 12 veces o Campionato Stock Car do Brasil (1980, 1985, 1989-1994, 1996-1998 e 2002). En decembro de 2006, logrou a súa vitoria número 100 (nas carreiras nos circuítos brasileiros) no Autódromo Internacional Nelson Piquet na carreira final da tempada 2006.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Instituto Ingo Hoffmann
* Entrevista com Ingo Hoffman - an interview about his career
* Biography at F1 Rejects
Masahiro Hasemi

é un expiloto de carreiras e dono dun equipo do Xapón. Comezou a competir en motocrós cando tiña 15 anos. En 1964 fichou para conducir para Nissan. Logo de participar en carreiras de berlinas e GT no Xapón, participou na súa única carreira de Fórmula 1 no Gran Premio do Xapón de 1976 cun Kojima o 24 de outubro de 1976. Cualificou 10º logo dun erro que lle custou a súa oportunidade de lograr unha pole position e terminou 11º, sete voltas detrás do gañador. Notablemente, tamén fixou a volta rápida da carreira..

Hasemi converteuse en campión do Xapón de Fórmula 2 en 1980, e conseguiu dous títulos nas Fuji Grand Champion Series en 1974 e 1980. Gañou o campionato xaponés de coches de turismo en 1989, 1991 e 1992. Tamén gañou o  All Japan Sports Prototype Championship en 1990, coa polémica vitoria no Gran Premio de Macau en 1990 e as 24 Horas de Daytona en 1992. Hasemi retirouse da condución en 2001.

Hasemi é o último piloto xaponés en gañar o Gran Premio do Xapón, gañando en 1975, cando era unha carreira fóra de Campionato.

## Rexistro de carreiras 
### Resultados no Campionato do Xapón de Top Formula
(clave)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados completos na Bathurst 1000
## Volta rápida na Fórmula 1 
Inicialmente anunciouse que Hasemi lograra a volta rápida no Gran Premio do Xapón de 1976, pero foi un erro de medición, e varios días despois, o circuíto publicou un comunicado de prensa para corrixilo sendo a máis rápido da carreira Jacques Laffite. Este feito é amplamente coñecido no Xapón, pero non se coñece ben fóra do Xapón, polo tanto, Hasemi aparece aínda como o posuidor da volta rápida en moitos rexistros de carreiras.

## Notas
## Véxase tamén 
### Ligazóns externas 
* Masahiro Hasemi profile at the Japan Automobile Federation 
* Hasemi Sport Deals with Nissan aftermarket parts (Japanese)
* Kojima F1 Project 1976 Japanese Grand prix page, partially dedicated to Hasemi-san and the car
* Gzox Hasemi's Super GT sponsor's page (Japanese)
* Team profile
Gregorio Chillón de la Fuente

**Gregorio Chillón de la Fuente**, nado en Zamora na primeira década do século XX e finado en Santiago de Compostela o 11 de agosto de 1974, foi un político galego.

## Traxectoria 
Viviu un tempo en Bilbao e despois trasladouse a Carballo, onde rexentou un comercio. Foi nomeado alcalde de Carballo o 8 de outubro de 1940. En 1946 foi elixido procurador en Cortes como representante de Municipios da provincia da Coruña, posto no que permaneceu até 1949. Tamén foi deputado provincial (1952-58) e vicepresidente da Deputación da Coruña. Cesou como alcalde de Carballo en xullo de 1967. Finou en Santiago de Compostela o 11 de agosto de 1974.
## Recoñecementos 
* Medalla de Ouro da Orde de Cisneros.

* Encomenda da Orde do Mérito Civil.
## Notas 
## Véxase tamén 
### Bibliografía 
* Barreiro Fernández, Xosé Ramón; López Morán, Beatriz; Mínguez Goyanes, Xosé Luís (2003). *Parlamentarios de Galicia : biografías de deputados e senadores (1810-2003)*. Parlamento de Galicia - Real Academia Galega. ISBN 84-87987-25-7.
### Ligazóns externas 
* Alcaldes de Carballo, do franquismo á primeira corporación democrática
Manuel Bello Pallas

**Manuel Bello Pallas**, nado en 1925 e finado en Carballo o 26 de setembro de 2006, foi un político galego.

## Traxectoria 
Perito de formación, fundou o Colexio La Leus, coñecido como A escola de Pallas, en 1949, do que foi director. Concelleiro en Carballo, en 1967 foi nomeado primeiro tenente de alcalde na corporación presidida por Jacinto Amigo Lera. Foi nomeado alcalde de Carballo o 14 de xullo de 1971. Presentou a súa dimisión como alcalde ao gobernador civil a comezos de febreiro de 1975. Foi presidente do Bergantiños FC de 1970 a 1973.

## Recoñecementos 
Logo da súa dimisión, recibiu a medalla de San Raimundo de Peñafort en abril de 1975.
## Notas 
## Véxase tamén 
### Ligazóns externas 
* Alcaldes de Carballo, do franquismo á primeira corporación democrática
Jacinto Amigo Lera

**Jacinto Amigo Lera**, coñecido como **Chinto**, nado en Portomouro (Val do Dubra) e finado en Carballo o 5 de xullo de 1976, foi un político galego.

## Traxectoria 
Instalouse en Carballo, onde abriu un comercio de calzado. Foi xuíz municipal de Carballo. Constituíu unha sociedade mineira para explotación de tungsteno con Pedro Abelenda. Foi nomeado alcalde de Carballo polo Ministro da Gobernación o 4 de xullo de 1967, e tomou posesión o día 7 de xullo. Cesou como alcalde en xuño de 1971, logo de que o gobernador civil admitira a súa renuncia.

## Vida peroal 
Casou con Carmen Garagarza Elejoste.

## Notas 
## Véxase tamén 
### Ligazóns externas 
* Alcaldes de Carballo, do franquismo á primeira corporación democrática
Shitao

**Shitao** (chinés tradicional: 石濤; chinés simplificado: 石涛; *pinyin*: Shí Tāo; Wade-Giles: Shih2-t'ao1), nome de nacemento **Zhu Ruoji** (朱若極), nado en Quanzhou, Guangxi en 1642 e finado en 1707, foi un pintor e calígrafo chinés da dinastía Qing.

## Traxectoria 
Shitao tiña sangue real, xa que a súa familia descendía do irmán máis vello de Zhu Yuanzhang, fundador da dinastía Ming da China. Shitao tivo que fuxir ao instaurarse a dinastía Qing cando tan só era un neno, salvou a súa vida coa axuda duns serventes da familia. Desde entón creceu no anonimato. Para sobrevivir, foi refuxiado nuns mosteiros.

Shitao seguiu os ensinos do zen pero tamén se afeccionou aos pensamentos de Laozi e de Zhuangzi. Sobre todo na súa idade avanzada tivo ocasión de ser un fiel do daoísmo.

Polo seu talento como pintor e investigador da teoría da arte, Shitao ocupa un lugar moi importante na historia artística da China. Un dos principios básicos do pensamento de Shitao é o trazo único de pincel. O estilo de Shitao revolucionou a pintura chinesa, rompendo cos estilos tradicionais e o estilo da época.

## Notas 
## Véxase tamén 
### Ligazóns externas 
* Shitao (La literatura china traducida en España)
Casarellos

Como topónimo **Casarellos** pode referirse a:

;En Galiza
***Casarellos**, lugar da parroquia de Carballeda, no concello de Piñor;
***Os Casarellos**, lugar da parroquia de San Vicente de Fervenzas, no concello de Aranga;
***Os Casarellos**, lugar da parroquia de Santa Eufemia do Monte, no concello de Toques.

## Véxase tamén
### Outros artigos
Casar do Mato

Como topónimo **Casar do Mato** pode referirse a:

;En Galiza
***Casar do Mato**, lugar da parroquia de Esposende, no concello de Cenlle;
***Casar do Mato**, lugar da parroquia de Covas, no concello de Montederramo;
***Casar do Mato**, lugar da parroquia de Arrabaldo, no concello de Ourense;
***Casar do Mato**, lugar da parroquia de Beariz, no concello de San Amaro;
***Casar do Mato**, lugar da parroquia de Cristosende, no concello da Teixeira;
***Casardomato**, lugar da parroquia de Grou, no concello de Lobios.

## Véxase tamén
### Outros artigos
***Casdomato**, lugar da parroquia de Castillón, no concello de Pantón.
Wayne Coyne

**Wayne Michael Coyne**, nado o 13 de xaneiro de 1961 en Pittsburgh, Pensilvania, é un músico estadounidense. É coñecido principalmente por ser o vocalista, guitarrista e compositor da banda de rock alternativo The Flaming Lips que formou en 1983 co seu irmán Mark (cantante orixinal) e o baixista Michael Ivins. Mark deixaría o grupo antes do seu álbum de estrea, *Hear It Is*, e Wayne pasaría a ser o vocalista principal.
Guillermo Peinador Vega

**Guillermo Peinador Vega**, finado en Carballo o 4 de maio de 1936, foi un avogado, xuíz e político galego.

## Traxectoria 
Foi xuíz de instrución de Ordes (1913) e en 1914 foi nomeado xuíz de instrución de Carballo. Na ditadura de Primo de Rivera foi nomeado alcalde de Carballo o 21 de xaneiro de 1924. Foi elixido presidente do comité local da Unión Patriótica de Carballo en setembro de 1927. Cesou como alcalde o 11 de abril de 1930. Foi nomeado xuíz de instrución de Bande en xaneiro de 1933, e posteriormente foi xuíz de instrución de Ordes. Finou en Carballo o 4 de maio de 1936.

 

## Vida persoal 
Casou en Carballo con Cándida Varela Enríquez en 1915, e foi pai de María Victoria, María Elisa e Guillermo Peinador Varela.

## Notas 
## Véxase tamén 
### Ligazóns externas s
* Un buen alcalde
Ramón San Luís Romero

**Ramón San Luís Romero**, nado en Carballo e finado no mesmo concello o 27 de xullo de 1944, foi un político galego.

## Traxectoria 
Fillo de Francisco San Luís, que fora presidente do Comité Republicano, síndico e alcalde de Carballo na Primeira República, e irmán de Xesús San Luís Romero. Foi presidente do Centro Solidario Gallego de Carballo creado o 8 de decembro de 1908. Fundou sociedades labregas, foi acusado de desordes públicas e xulgado na Coruña en xaneiro de 1911. Ante o acoso tivo que marchar para América. Retornou a Carballo e durante a II República afiliouse ao Partido Radical e logo da destitución da corporación presidida por José Monteagudo Rodríguez polo gobernador civil en setembro de 1934, foi elixido alcalde de Carballo. Finou en Carballo o 27 de xullo de 1944.

## Vida persoal 
Casou con Matilde Pombo Salgado.

## Notas 
## Véxase tamén 
### Outros artigos 
* Xesús San Luís Romero

### Ligazóns externas 
* Concelleiros das corporacións republicanas
Hengest

[miniatura|[Escudo da cidade de Bünde, en Renania do Norte-Westfalia, que representa a Hengest e ao seu irmán Horsa dándose a man tras acordar a invasión de Gran Bretaña; acordo que, segundo a tradición, se produciu en Bünde.]]
**Hengest** ou **Hengist**, finado en 488?, foi un guerreiro viquingo de Dinamarca na Era de Vendel (século V). lugartenente do rei danés Hnæf. A súa figura protohistórica aparece no poema épico *Beowulf* e o *fragmento de Finnsburg*. A súa figura lendaria aparece como o fundador do reino de Kent, un dos primeiros reinos anglosaxóns na illa.

## Traxectoria 
En *Beowulf* cítase a Hildeburh, a irmá do rei Hnæf e esposa de Finn de Frisia. Tanto Hnæf como o fillo de Hildeburh e Finn caeron no campo de batalla, xunto a moitos guerreiros frisóns. Non está claro o papel de Finn na disputa que o leva a ofrecer un trato desfavorábel, pero Hengest rompe ese trato, mata a Finn e leva a Hildeburh de regreso a Dinamarca.

## *Historia ecclesiastica gentis Anglorum* 
En *Historia ecclesiastica gentis Anglorum* (século VIII) aparece un Hengest, irmán de Horsa, caudillos dun exército formado por anglos, saxóns e xutos. Horsa morreu en batalla contra os britóns e foi enterrado no leste de Kent, onde un monumento que lembraba o seu nome aínda existía nos tempos de Beda. Fai unha xenealoxía dos irmáns, ambos os fillos de Wictgils fillo de Witta fillo de Woden, e que á súa vez Hengist era pai de Oeric, o cal o acompañou a Britania.

## *Crónica anglosaxoa* 
A *Crónica anglosaxoa* menciona a Batalla de Aylesford (455), cando Hengest combateu a Vortigern. Nesa batalla morreu o seu irmán Horsa.

## *Historia Brittonum* 
A *Historia Brittonum* menciona a Hengest e Horsa, a quen Vortigern permitiu asentarse co seu pobo en Thanet a cambio dos seus servizos como mercenarios para defender o reino contra os pictos. Hengest convenceu a Vortigern para que lle concedese máis terra e permitir a chegada de máis colonos, o que abriu o camiño ao asentamento xermánico na illa.

## Notas 
## Véxase tamén 
### Bibliografía 
* 

### Outros artigos 
* *Finn and Hengest*.
* Oisc de Kent.
* Reino de Kent.
*batalla de Wippedesfleot.
Julio Sánchez de Rueda

**Julio Sánchez de Rueda**, finado en Carballo o 14 de marzo de 1967, foi un avogado e político galego.

## Traxectoria
Logo do golpe de Estado do 18 de xullo de 1936 foi nomeado alcalde de Carballo. Tomou posesión o 14 de setembro de 1936. En xuño de 1937, un chivatazo ao goberno militar da Coruña, no que se denunciaba que Julio Sánchez tiña un "pasado republicano", fixo que a autoridade militar ordenase o seu cesamento inmediato. Pasou a actuar como alcalde en funcións o primeiro tenente-alcalde Joaquín Caamaño López. Morreu en Carballo en 1967, con 91 anos.

## Notas
## Véxase tamén
### Ligazóns externas
* Alcaldes de Carballo, do franquismo á primeira corporación democrática
Loris Kessel

**Loris Kessel** (nado o 1 de abril de 1950, finado o 15 de maio de 2010) foi un piloto de competición de Suíza. Naceu en Lugano e morreu en Montagnola logo dunha longa enfermidade.

Participou en seis carreiras do Campionato Mundial de Fórmula Un, debutou o 2 de maio de 1976. Non obtivo ningún punto de campionato.

En , conduciu un Brabham para o equipo RAM, e en  pilotou o seu propio Apollon-Williams, aínda que este coche non foi un éxito.

Kessel dirixiu unha serie de concesionarios de coches en Suíza e o seu propio equipo de carreiras, competindo nas series Ferrari Challenge en Italia e a principal serie europea. O equipo tamén competiu no Campionato de Europa GT3 da FIA co mesmo coche.

## Rexistro de carreiras 
### Resultados completos no Campionato de Europa de Fórmula Dúas 
(clave) (Carreiras en **grosa** indican pole position, carreiras en *itálica* indican volta rápida)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados completos nas 24 Horas de Le Mans
## Notas
## Véxase tamén 
### Ligazóns externas 
*Loris Kessel Auto 
*Kessel Racing
Busanhaeng

***Busanhaeng*** (en hangul: 부산행) é un filme surcoreano dirixido por Yeon Sang-ho e protagonizado por Gong Yoo, Jung Yu-mi e Ma Dong-seok. O filme tivo a súa estrea no Festival Internacional de Cine de Cannes o 13 de maio de 2016.

Unha precuela de animación, *Seoul Station*, tamén dirixida por Sang-ho, foi estreada tan só un mes despois.

## Personaxes 
* Gong Yoo como Seok-woo 
* Ma Dong-seok como Sang-hwa
* Jung Yu-mi como Seong-kyeong
* Kim Su-an como Soo-an
* Kim Eui-sung como Yon-suk
* Choi Woo-shik como Young-gook
* Ahn So-hee como Jin-hee
* Choi Gwi-hwa como home sen fogar
* Jung Suk-yong como Capitán do KTX
* Ye Soo-jung como In-gil
* Park Myung-sin como Jong-gil
* Jang Hyuk-jin como Ki-chul
* Kim Chang-hwan como Kim Jin-mo
* Shim Eun-kyung como Runaway Girl

## Notas 
## Véxase tamén 
### Ligazóns externas 
* 
* Ficha en RottenTomatoes
José Monteagudo Rodríguez

**José Monteagudo Rodríguez**, nado en Carballo en 1899, foi un político galego.

## Traxectoria 
Nas eleccións municipais do 12 de abril de 1931 foi elixido concelleiro de Carballo e nomeado 1º tenente-alcalde. Logo da dimisión do alcalde Francisco Bolón Moreira en 1932, foi elixido alcalde de Carballo. Foi destituído polo gobernador civil en setembro de 1934. Volveu ser alcalde en 1936. Foi deputado provincial. Foi o último alcalde de Carballo da II República. Co golpe de Estado do 18 de xullo de 1936 foi destituído. Detido, foi xulgado na Coruña por rebelión e condenado a cadea perpetua. Abríronlle expediente de responsabilidades políticas.

## Notas 
## Véxase tamén 
### Ligazóns externas 
* Concelleiros das corporacións republicanas
* "Alcaldes de Carballo, do franquismo á primeira corporación democrática", en *La Voz de Galicia*, 25 de xuño de 2008.
Horsa

[miniatura|[Escudo da cidade de Bünde, en Renania do Norte-Westfalia, que representa a Horsa e ao seu irmán Hengest dándose a man tras acordar a invasión de Gran Bretaña; acordo que, segundo a tradición, se produciu en Bünde.]]
**Horsa** foi un guerreiro viquingo de Dinamarca na Era de Vendel (século V), que conxuntamente co seu irmán Hengest protagonizaron a primeira colonización xermánica na illa de Gran Bretaña. Algúns historiadores citan a ambos os irmáns como saxóns, oriúndos de Xutlandia, que lideraron a anglos, saxóns e xutos na invasión e protagonizaron un asentamento no reino de Kent..
## Traxectoria 
Segundo a *crónica anglosaxoa*, Horsa morreu na batalla de Aylesford (455), combatendo xunto ao seu irmán contra Vortigern, rei dos britanos, quen en principio facilitara o seu asentamento a cambio de protexer o reino do ataque dos pictos, pero posteriormente a colonización converteuse en conquista.

Horsa foi enterrado no leste de Kent, onde un monumento que lembraba o seu nome aínda existía nos tempos de Beda.

## Notas 
## Véxase tamén 
### Outros artigos 
* Oisc de Kent
* Reino de Kent
* Odinic Rite
Bacary Sagna

**Bacary Sagna**, nado en Sens o 14 de febreiro de 1983, é un futbolista  francés que xoga como defensa para o Montreal Impact da Major League Soccer (MLS).

## Palmarés 
;Auxerre
* Coupe de France: 2005

;Arsenal
* FA Cup: 2013–14

;Manchester City
*Football League Cup: 2015–16

## Véxase tamén 
### Ligazóns externas 
* Perfil no sitio web oficial do Arsenal
Manuel Cambón Sánchez

**Manuel Cambón Sánchez**, finado en Carballo o 22 de xullo de 1968, foi un político galego.

## Traxectoria
Foi nomeado alcalde de Carballo polo gobernador civil o 5 de febreiro de 1938 e tomou posesión o 9 de febreiro. Cesou como alcalde o 8 de outubro de 1940.

## Notas
## Véxase tamén
### Ligazóns externas
* Alcaldes de Carballo, do franquismo á primeira corporación democrática
Fela Kuti

**Olufela Olusegun Oludotun Ransome-Kuti**, nado en Abeokuta o 15 de outubro de 1938, e finado en Lagos o 2 de agosto de 1997, coñecido profesionalmente como **Fela Kuti**, **Fela Anikulapo Kuti**, ou sinxelamente **Fela**, foi un músico, compositor e instrumentalista nixeriano, pioneiro da música afrobeat, activista dos dereitos humanos e político. Foi chamado "superestrela, cantante, músico, panafricanista, polígamo, místico, lenda." Durante o cumio da súa popularidade, foi considerado como un dos "artistas máis carismáticos e retadores" de África.

## Notas 
## Véxase tamén 
### Bibliografía 
*
*
*

### Ligazóns externas 
* Páxina oficial 
*
Eagulls

**Eagulls** é unha banda inglesa de post-punk formada en Leeds no ano 2010. O grupo está composto por Mark Goldsworthy (guitarra), Henry Ruddel (batería), Liam Matthews (guitarra), Tom Kelly (baixo) e  George Mitchell (voces).

## Historia 
Eagulls formouse en 2010 e publicou o seu primeiro sinxelo, "Council Flat Blues", a través no selo de Moshi Moshi Records Not Even Records. O seu primeiro EP, *Eagulls*, gravado por MJ da banda Hookworms, foi publicado en 2012 tanto polo selo londiniense Sexbeat como polo canadense Deranged Records. No ano 2013 o grupo asinou un contrato con Partisan Records, publicando o sinxelo "Nerve Endings" cunha versión do tema de Killing Joke "Requiem", e o sinxelo "Tough Luck". O seu primeiro álbum, *Eagulls*, publicouse en marzo de 2014.

A banda recibiu a atención continua de certos medios, tanto nacionais como internacionais. Foron elixidos a "New Favourite Band" en 2013 por Steve Lamacq da emisora BBC Radio 6. Tocaron polo Reino Unido e Europa ao lado de destacados artistas como Manic Street Preachers, Flipper, Milk Music, Ceremony, Iceage, Hot Snakes e Pulled Apart By Horses, e nos Estados Unidos tocaron nos festivais South by Southwest en Texas e CMJ de Nova York. En 2014 apareceron no programa *Late Show with David Letterman*, interpretando a súa canción "Possessed" para Bill Murray. Ese mesmo ano foi elixida como abreconcertos para a xira británica de Franz Ferdinand.

En maio de 2016 a banda publicou o seu segundo álbum, *Ullages*, tamén a través de Partisan Records. Producido por Matt Peel, o título é un anagrama do nome da banda.

## Discografía 
## Notas 
## Véxase tamén 
### Ligazóns externas 
* Páxina oficial
Castro da Croa de Fontá

**Croa de Fontá** é un castro de cumio fortificado situado no monte de Fontá, en Doniños (Ferrol).

## Características
Está situado na ladeira do monte de Fontá, nunha pequena elevación. O castro é un recinto circular duns 60 metros de diámetro. Ten defensas circulares aproveitando o desnivel do terreo.

O antecastro limita por primeiro e segundo muro, con forma de coroa circular. Hai camiños rodeando o castro que está situado nun monte de eucaliptos.

## Véxase tamén 
### Outros artigos 
* Castros de Galicia
* Cultura castrexa
* Arco Ártabro

### Ligazóns externas 
* Castro da Croa de Fontá .
Masacre de Rosewood

O **masacre de Rosewood** foi unha violenta e racialmente motivada matanza de negros, así coma a destrución dunha poboación afroamericana que aconteceu durante a primeira semana de xaneiro de 1923, no condado rural de Levy, en Florida. Polo menos seis persoas negras e dúas brancas perderon a vida, e o pobo de Rosewood foi abandonado e destruído nunha acción que os medios de tempo chamaron liorta de raza (*race riot*). Os disturbios de tipo racial eran comúns durante principios do século vinte nos Estados Unidos, e reflectían os rápidos cambios sociais na nación. Florida xa experimentaba un alto número de linchamentos de homes negros nos anos anteriores ao masacre, incluíndo un incidente ben publicitado en decembro de 1922.
The End of the Beginning

***The End of the Beginning*** é o álbum de estrea da banda irlandesa de post-rock God Is an Astronaut, publicado no ano 2002 a través do selo Revive Records. O seu título probablemente proceda dunha famosa cita de Winston Churchill, nun discurso sobre a Segunda Batalla de El Alamein: "Now this is not the end, it is not even the beginning of the end. But it is, perhaps, the end of the beginning" (Agora este non é o final, nin sequera é o principio do fin. Pero é, talvez, o final do principio).

O tema "Fall from the Stars" foi usado pola canle irlandesa TV3 durante a cobertura da Copa do Mundo de Rugby 2007. O álbum sería remasterizado dixitalmente e reeditado no ano 2011.

## Listaxe de cancións
Eadberht III de Kent

**Eadberht III Præn** foi o rei de Kent desde 796 a 798. O seu breve reinado foi o resultado dunha rebelión contra a hexemonía de Mercia, e marcou a última vez que Kent existiu como un reino independente.
## Traxectoria 
Offa de Mercia parece que gobernou Kent directamente desde 785 até 796, cando a *Crónica* anglosaxoa rexistra que Offa morreu e que Eadberht, "quen tiña por outro nome Præn", tomou posesión de Kent. Eadberht aparentemente estivera anteriormente no exilio no continente baixo a protección de Carlomagno, e a súa rebelión foi vista como ao servizo dos intereses francos.

O arcebispo de Canterbury, Æthelhard, que era favorábel a Mercia, fuxiu durante a rebelión. Cœnwulf de Mercia estaba comprometido en correspondencia co Papa desta época, León III, respecto da situación da Igrexa en Inglaterra, e no curso deste León aceptou unha reconquista mercia de Kent e escomungou a Eadberht, tomando como base que anteriormente fora sacerdote
## Notas 
## Véxase tamén 
### Ligazóns externas 
* Eadberht III  Prosopografía de Inglaterra anglosaxoa.
Voo 804 de EgyptAir

O **voo 804 de EgyptAir** foi un voo regular de pasaeiros entre o Aeroporto de París-Charles de Gaulle e o Aeroporto Internacional do Cairo, operado por EgyptAir, que se estrelou no mar Mediterráneo o 19 de maio de 2016 ás 02:33 (UTC+2).

O control de tráfico aéreo non recibiu ningunha chamada de emerxencia, aínda transmitíronse sinais de terse detectado fume nun dos baños do avión e na baía dee aviónica a través do sistema ACARS pouco antes de que o avión desaparecese do radar. A causa do desastre aínda está sendo investigada.

Había 66 persoas a bordo: 56 pasaxeiros, 7 tripulantes e 3 gardas de seguridade. Non se atoparon superviventes. Atopáronse restos do aparello no mar a uns 290&nbsp;km ao norte de Alexandria. Case catro semanas despois do accidente identificáronse varias seccións principais da fuselaxe no fondo marino, e ámbalas dúas caixas negras foron recuperadas nunca operación de busca e recuperación multinacional. O 29 de xuño funcionarios exipcios anunciaron que a gravadora de datos de voo indicaba fume no avión, e que se atoparon danos por altas temperaturas nalgúns dos restos da parte dianteira do aparello.

Cara novembro de 2016 non se deran máis explicacións sobre as razóns que puideran levar ao accidente, un feito criticado polo ministro francés de asuntos exteriores Jean-Marc Ayrault en agosto de 2016. No mes de decembro funcionarios exipcios dixeron que foran atopados restos de explosivos nos corpos.

## Notas
Eulàlia Reguant i Cura

**Eulàlia Reguant i Cura**, nada en Barcelona en 1979, é unha matemática e activista catalá, actual membro do Parlamento de Cataluña coa CUP pola circunscrición de Barcelona.

## Traxectoria 
Licenciada en Matemáticas pola Universidade de Barcelona, traballou en Setem, na Asociación Xustiza e Paz e en Lafede.cat (Federación de Organizacións para a Xustiza Global). É unha experta en finanzas éticas e membro da Asociación FIARE Catalunya e o Ateneu Layret, no distrito de Sant Antoni.

Nas eleccións municipais de 2015, ocupou o posto número 4 da Candidatura de Unidade Popular - Capgirem Barcelona e estivo a piques de ser elixida conselleira xa que a súa lista tivo tres representantes no Consello da cidade.

Nas eleccións ó Parlamento de Cataluña 2015, foi candidata da Candidatura de Unidade Popular - Crida Constituent, despois de ser elixida en primarias e converteuse en membro do Parlamento.

## Notas 
## Véxase tamén
Javier Rey

**Javier Rey**, nado en Noia o 25 de febreiro de 1980, é un actor galego coñecido pola súa participación en series como *Fariña*, *Velvet* ou *Hispania, la leyenda*.

## Filmografía 
### Cine 
### Televisión 
### Curtametraxes 
* *La última secuencia*, secundario. Dir. Arturo Ruiz e Toni Bestard (2010)
* *Lone-illness*, como Him. Dir. Virginia Llera (2011)
* *La tercera historia*, como Óscar. Dir. Amanda Rolo (2012)
* *Inertial love*, secundario. Dir. César Esteban Alenda e José Esteban Alenda (2013)
* *Not the end*, como David. Dir. César Esteban Alenda e José Esteban Alenda (2014)

### Teatro 
* *Ubú Rei*, como Capitán Bordure. Dir. Alfred Jarry. Cía. Éteatro (2001)
* *Exercicios de amor ... Polo teatro*, como Ramón e Agamenón. Cía. Éteatro (2002)
* *Concerto*, como Dos. Dir. Manuel Lourenzo. Cía. Éteatro (2002)
* *Matanza*, como Cerdo. Dir. Roberto Salgueiro. Cía. Escama Teatro (2003)
* *Estación de Juego*, como Trípode. Dir. A. Jornet, M. Alcantud, E. Díaz e J. Sánchez. Cía. Cuarta Pared (2005)
* *Los miércoles no existen*, como César. Dir. Peris Romano. Cía. Produccionesoff (2013–2015)

## Véxase tamén 
### Ligazóns externas 
*
Zeitun Films

**Zeitun Films** é unha produtora de cine galega creada na Coruña e fundada no 2009. A produtora traballa na produción cinematográfica, na produción televisiva, nos eventos musicais e nas artes escénicas. Dende a súa fundación leva producidas cinco longametraxes: *Todos vós sodes capitáns* (2010), *Arraianos* (2012), *O quinto evanxeo de Gaspar Hauser* (2013), *Costa da Morte* (2013) e *Mimosas* (2016).

## Filmografía 
### Longametraxes 
* *Todos vós sodes capitáns* (2010)
* *Arraianos* (2012)
* *O quinto evanxeo de Gaspar Hauser* (2013)
* *Costa da Morte* (2013)
* *Mimosas* (2016)

## Véxase tamén 
### Ligazóns externas 
* Páxina web
Voo 261 de Thai Airways International

O **voo 261 de Thai Airways International** (TG261/THA261) era un voo de pasaxeiros regular dende o Aeroporto Internacional Don Mueang en Bangkok ata o Aeroporto de Surat Thani en Surat Thani, Tailandia. O voo estaba operado por Thai Airways International, a aeroliña nacional de Tailandia. O 11 de decembro de 1998 o avión, un Airbus A310-204 con rexistro HS-TIA, entrou en perda e estrelouse nun arrozal ao intentar aterrar no Aeroporto de Surat Thani. Morreron un total de 101 persoas no accidente.

O Comité de Investigación de Accidentes de Aviación de Tailandia (AAIC) abriu unha investigación sobre o suceso. Esta investigación revelou que a tripulación desorientárase. A visibilidade era limitada e o estrés causou que a tripulación perdese o control do avión. O AAIC destacou tamén a escasa iluminación de Surat Thani e os avisos defectuosos do avión.

O accidente foi o segundo con máis vítimas mortais en Tailandia, tras o voo 004 de Lauda Air. Foi tamén o quinto peor accidente dun Airbus A310.

## Avión 
O HS-TIA era un Airbus A310-204, con número de serie 415 e anteriormente rexistrado como F-WWBI para probas de voo con Airbus. Estaba bautizado co nome *Phitsanulok* e voara por vez primeira o 3 de marzo de 1986 e fora entregado a Thai Airways o 29 de abril dese ano.

## Notas
Voo 990 de EgyptAir

O **voo 990 de EgyptAir** (MS990/MSR990) era un voo regular dende o Aeroporto Internacional dos Ánxeles e o Aeroporto Internacional do Cairo, cunha parada no Aeroporto Internacional John F. Kennedy. O 31 de outubro de 1999 o Boeing 767 que operaba a ruta esnafrouse no océano Atlántico a uns 100 quilómetros da illa de Nantucket, en Massachusetts, matando aos seus 217 ocupantes. A causa probable oficial do accidente foi unha acción deliberada do primeiro oficial de relevo.

Como o accidente ocorreu en augas internacionais, a responsabilidade da investigación recaiu sobre a Autoridade de Aviación Civil Exipcia (ECAA). Como a ECAA carecía dos recursos que tiña a Xunta de Seguridade do Transporte Nacional dos Estados Unidos (NTSB), o goberno exipcio pediulle á NTSB encargarse da investigación. Dúas semanas despois do accidente, a NTSB propuxo entregar a investigación ao Federal Bureau of Investigation (FBI), xa que as probas suxerían que tivera lugar un acto criminal  que accidente fora intencinado. Esta proposta foi inaceptable para as autoridades exipcias, e polo tanto a NTSB continuou liderando a investigación. A medida que aumentaban as evidencias que apuntaban cara a un acto deliberado, o goberno exipcio revogou a súa decisión anterior e a ECAA comezou a súa propia investigación. As dúas tiveron unhas conclusións moi distintas: a NTSB concluíu que o accidente fora causado por unha acción deliberada do primeiro oficial de reserva Gameel Al-Batouti;

O informe exipcio suxería varios escenarios con fallos nos controis como causas posibles do accidente, centrándose nun posible fallo nunha das unidades de control de potencia do elevador dereito. Apoiando as súas conclusións, o informe da NTSB determinou que ningún escenario con fallos mecánicos produciría os movementos do avión rexistrados pola gravadora de datos de voo, e que se incluso ocorrese algún dos escenarios presentados polas autoridades exipcias, o avión aínda sería recuperable debido ao sistema de control do elevadores redundante do 767.

## Avión 
O voo 990 estaba sendo operado por un avión Boeing 767-366ER con rexistro SU-GAP e bautizado *Tuthmosis III* polo faraón da XVIII dinastía. O pararello, unha versión alongada de longo alcance do 767 estándar, era o 282º 767 construído. Entregárase novo a EgyptAiro día 26 de setembro de 1989.

## Notas
Vilaserío, Bugallido, Negreira

**Vilaserío** é un lugar da parroquia de Bugallido no concello coruñés de Negreira, na comarca da Barcala. Tiña 56 habitantes no ano 2018 segundo datos do Instituto Galego de Estatística, dos cales 25 eran homes e 33 mulleres. Estes datos reflicten un descenso nos últimos anos, cando tiña 73 habitantes en 2010 e 72 en 2005.

## Lugares e parroquias
### Lugares de Bugallido
### Parroquias de Negreira
O Cornado, Bugallido, Negreira

**O Cornado** é un lugar da parroquia de Bugallido no concello coruñés de Negreira, na comarca da Barcala. Segundo o Instituto Galego de Estatística en 2018 tiña 27 habitantes (12 homes e 15 mulleres), tres menos ca en 2010 e sete menos ca en 2005.

No lugar atópanse os restos dun campamento romano.

## Notas 
## Lugares e parroquias
### Lugares de Bugallido
### Parroquias de Negreira
A Gueima, As Maroñas, Mazaricos

**A Gueima** é un lugar da parroquia das Maroñas no concello coruñés de Mazaricos, na comarca do Xallas. Tiña 29 habitantes no ano 2018 segundo datos do Instituto Galego de Estatística, dos cales 13 eran homes e 16 mulleres. Estes datos reflicten un progresivo descenso nos últimos anos, cando tiña 38 habitantes en 2010 e 46 en 2005.

## Lugares e parroquias
### Lugares das Maroñas
### Parroquias de Mazaricos
As Abeleiroas, Corzón, Mazaricos

**As Abeleiroas** é un lugar da parroquia de Corzón no concello coruñés de Mazaricos, na comarca do Xallas. Segundo o Instituto Galego de Estatística en 2018 tiña 16 habitantes (8 homes e 8 mulleres).

## Lugares e parroquias
### Lugares de Corzón 
### Parroquias de Mazaricos
As Moas de Abaixo, Figueiras, Santiago de Compostela

**As Moas de Abaixo** é un lugar da parroquia de Figueiras no concello coruñés de Santiago de Compostela, na comarca de Santiago. Segundo o Instituto Galego de Estatística en 2018 tiña 100 habitantes (48 homes e 52 mulleres).

## Lugares e parroquias
### Lugares de Figueiras 
### Parroquias de Santiago de Compostela
A Ponte Sarela, San Paio, Santiago de Compostela

**A Ponte Sarela** é un lugar da parroquia de San Paio no concello coruñés de Santiago de Compostela, na comarca de Santiago. Tiña só 19 habitantes no ano 2018 segundo datos do Instituto Galego de Estatística, dos cales 8 eran homes e 11 mulleres. Estes datos reflicten un progresivo descenso nos últimos anos, cando tiña 20 habitantes en 2010 e 21 en 2005.

## Lugares e parroquias
### Lugares de San Paio 
### Parroquias de Santiago de Compostela
The Mummy: The Animated Series

***The Mummy: The Animated Series*** é unha serie de animación estadounidense producida por Universal Cartoon Studios co obxectivo de capitalizar o éxito de *The Mummy*. Emitiuse orixinalmente en Kids' WB! o 29 de setembro de 2001. Está ambientada entre 1920 e 1934. Foi redeseñada e renomeada como ***The Mummy: Secrets of the Medjai*** para a segunda temporada, que comezou o 15 de febreiro de 2003.

## Véxase tamén 
### Ligazóns externas 
* Páxina oficial 
*
Córdoba, Colombia

**Córdoba** é un dos 32 departamentos de Colombia. Atópase ó norte do país, na rexión natural Caribe. Limita polo norte co mar Caribe, polo nordeste co Departamento de Sucre e polo sur co Departamento de Antioquia. Foi creado en 1952 e a súa capital é Montería.

## Demografía 
### Composición étnica 
* Mestizos e brancos (76,39%)
* Afrocolombianos (13,21%)
* Indíxenas (10,39%)

## Notas 
## Véxase tamén 
### Ligazóns externas 
* Páxina oficial
Portocamiño, A Pena, Negreira

**Portocamiño** é un lugar da parroquia da Pena no concello coruñés de Negreira na comarca da Barcala. Tiña 46 habitantes no ano 2018 segundo datos do Instituto Galego de Estatística, dos cales 21 eran homes e 25 eran mulleres. Estes datos reflicten un progresivo descenso nos últimos anos, cando tiña 58 habitantes en 2010 e 60 en 2005.

## Lugares e parroquias
### Lugares da Pena
### Parroquias de Negreira
Legend of the Dragon (serie de televisión)

***Legend of the Dragon*** é unha serie de animación británica creada por Rick Ungar. Consta de 39 episodios e foi producida por BKN como parte da programación de Jetix Toon Disney. Baseado nos doce antigos símbolos do zodíaco chinés, *Legend of the Dragon* conta a saga de dous xemelgos de Hong Kong. Ang adestrou para converterse no novo Mestre dos Dragóns, e súa irmá Ling foi levada ó lado escuro por mor do seu gran desexo de poder.